
ZORISLAV HORVAT 


Arhitektonski biro »Centar« — Zagreb 


KAPELA SV. TRI KRALJA U TKALCIMA NAD KRAPINOM 


UDK 72.033.5(497.13)"15/18" 


Izvorni znanstveni rad 


Autor analizira ruševine kapele sv. Tri kralja nedaleko Kra- 
pine, izgrađene u više faza. Prvotna kapela sastojala se od po- 
ligonalnog svetišta nastalog između 1544 i 1601., uz koju je 
kasnije sagrađeno predvorje, čiji krov su nosila četiri stupca. 
Još kasnije je dozidan dugačak brod s pjevalištem, a s južne 
strane svetišta i barokni zvonik. U nastavku se navodi i neko- 
liko sličnih primjera kasnogotičke arhitekture u nas. 


Na prilazu Krapini s juga, dva objekta nadvisuju defilej Krapinčice: desno 
Stari grad a lijevo, kao kontrapunkt, kapela sv. Tri kralja — točnije — njezin 
zvonik. To je proštenišno mjesto, starije od Trškog vrha. Sama pozicija na kojoj 
se kapela nalazi — ponešto zaravnjeni vrh brda — djelomice je okružena šumom 
sa sjevera i zapada, a prema jugu otvaraju se daleki vidici. Vjetrometina se osjeća 
tek po fijuku vjetra, gore u krošnjama... 

Crkva je danas ruševna — stradala je u ratu, nije popravljana i zub vremena, 
a i ljudi, učinili su svoje; građevina kopni. Krovu više niti traga nema, barokna ka- 
pa zvonika jako je oljuštena (Tabla 1:1) i stoji jer je visoko gore. Kor je srušen, 
trijumfalni luk također, kameni okviri svih vratiju su nestali, a zidovi broda se na 
nekim mjestima opasno približavaju ledini. 

Objekt se sastoji od svetišta i oduljeg broda jednake širine te baroknog zvo- 
nika, smještenog uz južnu stranu svetišta; u prizemlju zvonika nekad je bila ba- 
rokno svođena sakristija. Na sjevernoj strani crkve prizidan je nekakav pomoćni 
objekt, vjerojatno sanitarije (Tabla 3). Interesantno da se u zidu te prigradnje 
nalazi spolij gotičkog duha — jedan torus, 0 4 cm. Sve je zidano kamenom lomlje- 
njakom, s mjestimičnim korištenjem opeka. Predvorje pred kapelom, prije nego 
je prezidano u brod, nosila su četiri stupca od klesanog kamena. 

Svetište je trostrano završeno, bez kontrafora (Tabla 3), i čini se da je ponaj- 
prije ono bilo zazidano; brod je dodan kasnije. U ovom trenutku nema jasnih 
tragova da li je svetište nekad bilo svođeno; to možemo tek predmijevati po za- 
debljanju zida u sjeverozapadnom uglu svetišta. Prije nego je kapela napuštena 

svetište je bilo ravno pokriveno, kao i brod. Na dvije strane završetka svetišta 
vide se tragovi zazidanih prozora, zaobljenih nadvoja izrazito kasnogotičkih for- 
mata (Tabla 2,2). Koliko se nazire ispod žbuke, izvedba prozora čini se prilično ru- 
stikalnom iako je izgleda, korišten klesani kamen. Na južnom zidu svetišta nala- 
zio se jedan, očito kasnije otvoren, barokni prozor (Tabla 3); na tom mjestu 
danas je zid značajnije oštećen. Izvana je svetište naznačeno soklom, jednostavno 
zakošenim. 

Svetište i brod povezivao je niski trijumfalni luk gotičkog oblikovanja, prem- 
da rustikalne obrade. Stranice luka samo su koso zasječene (Tabla 1,4% 2,1). 

Brod je, s obzirom na svoju neveliku širinu, relativno dugačak i, kao što ćemo 
vidjeti, nastao u nekoliko etapa. Ispod otučene žbuke naziru se četiri stupca, koji 
su valjda nosili krovište natkrivenog predvorja — lopice. Predvorje je kasnije 
zazidano, tako da je kapela dobila minijaturni brod. Još kasnije, u razdoblju ba- 
roka dozidan je dugački, ravno natkriti brod s pjevalištem na kamenim stupcima 
i svodovima. Na pjevalište se penjalo malim zidanim stubištem. U kapelu se ulazilo 
kroz dvoja vrata, na zapadnom i na južnom pročelju. Na južnom zidu bila su tri 
jednostavna prozora segmentnih nadvoja, te još jedan pravokutan, na zapadnom 
pročelju. 

Zapadno pročelje bilo je vrlo jednostavno, samo s dva pilastra na uglovima 
a horizontalno pak dijeljeno s dva vijenca (Tabla 1,1). Jedini ukras su tri niše po- 
lukružnog nadvoja, međutim nije jasno da li su se tu ikada nalazile kakve skulp- 
ture. 

Zvonik je jednostavan građevni element, prizidan uz južnu stranu svetišta, i 
gore završen karakterističnom baroknom lukovicom (Tabla 1,1). Prizemlje zvonika 
je svođeno, i tu je očito nekad bila sakristija, vratima spojena na svetište. U sa- 
kristiju se moglo ući izvana vratima u istočnom zidu. Na prvi se kat penjalo 
vanjskim, valjda drvenim, stubištem uz zapadnu stranu zvonika, a dalje, do zvona 
— ljestvama. Najgorja etaža zvonika perforirana je na sve četiri strane velikim 
otvorima. Izvana, na uglovima zvonika su u žbuci bili izvedeni pilastri, od kata do 
kata, tj. od vijenca do vijenca. 

Prema podacima Gj. Szaba', kapela sv. Tri kralja spominje se već 1639. 
god. Nešto kasnije—1665. navodi se da je zidana i da je dobila novi svod (= »zi- 
dani strop«). Vizitator 1677. god. opisuje kapelu kao zidanu, da ima atrij, dvoja 
mala vrata i drveni kor, a pred ulazom da je stajao zidani zvonik s jednim zvo- 
nom. God. 1746. zvonik je povišen a 1756. uređena je u njegovu donjem dijelu 
sakristija; 1768. obnovljen je drveni strop a 1786. kapela je posvećena. 

Szabo je još uspio na jednom od stupova pjevališta pročitati 1794. god. a nad 
ulazom u sakristiju — godinu 1797. Za inventar kapele Szabo navodi — bilo je to 
još početkom stoljeća — da je »slabašan«. 

Ovih dana A. Horvat piše da je na svetištu pročitana god. 1601“. 

Van sumnje je da je ovu kapelu prvotno činilo samo svetište, sagrađeno valj- 
da na izmaku gotičkog razdoblja. Prema nedavnom skupnom nalazu novaca, koji 


' Gj. Szabo. Spomenici kotara Krapina i *a Anđela Horvat. Barok u kontinentalnoj 
Zlatar. V HAD, NS, 13, 1913—14, 156. Hrvatskoj. Zagreb 1982, 17. 

potječu iz XV. i XVI. stoljeća sve do 1544. god., možemo pretpostaviti da je kapela 
podignuta nešto poslije tog vremena. Kao terminus post quem non uzet ćemo god. 
1601, koja je zapisana na svetištu. Te dvije godine — 1544. i 1601. omeđuju vri- 
jeme nastanka kapele sv. Tri kralja. Druga polovina XVI. st. nepovoljna je po Hr- 
vatsku zbog učestalih turskih napada, unutrašnjih problema (seljačka buna) i te- 
ške gospodarske situacije. Dakle, kapela je mogla biti sagrađena u rasponu od 50 
godina, tijekom druge pol. XVI. st. Sudeći po bilješkama vizitatora, te po samom 
objektu, izgleda da se na kapeli stalno nešto gradilo i mijenjalo, čak više nego se 
može naslutiti na prvi pogled. Možda možemo pretpostaviti razlog: ovako istaknuto 
mjesto moralo je privlačiti munje, koje su pak izazivale požare. Karakteristično 
da kapela već 1665. god. dobija novi svod. 


Još 1667. god. izgleda da je kapela sv. Tri kralja bila, kao i na samom početku, 
bez broda, što međutim znači da je pred ulazom stajao zvonik s jednim zvonom. 
Možemo se zapitati, da li to označuje preslicu ili se možda odnosi na današnji 
zvonik, naravno u skromnijem izdanju? Možda ipak ovo drugo, s obzirom da je 
zvonik 1746. povišen. 


Početkom XVI. st. sagrađena je kasnogotička kapela sv. Vuka u Vukovdolu 
kraj Klenovnika u Hrvatskom zagorju kao jednoprostoran objekt, svođen s dva 
polja križnog svoda i s kontraforima izvana (Tabla 4, a). A. Horvat smatra za ovu 
kapelu da je samo još formalno gotička, oblicima arhitekture i profilacijama, 
međutim da je svojim principima i koncepcijom prostora nova, tj. renesansna“. 
To je nova vrsta prostora, A. Horvat ga naziva laiciziranim prostorom, koji je oko 
1500. god. prodro u naše krajeve, i zatim konzervativno korišten tijekom XVI — 
XVII. st. kao maniristički“. 


Nedaleko od Radoboja, u Veterničkom Kuzmincu, na travnatom proplanku 
smještena je kapela sv. Marije Magdalene, ona je možda najbliža našoj kapeli 
u Tkalcu, bar u nekim bitnim postavkama. Srž kapele je — uvjetno rečeno — sve- 
tište bez kontrafora, dakle jednoprostor, s gotičkim portalom na zapadnom pro- 
čelju. Kasnije je na zapadnoj strani prizidano prostrano predvorje, s arkadom 
na kamenim kolumnama te zidani oltar i zidana propovjedaonica (Tabla 4, c). 
Misa se služila na otvorenom, suh divo, tako da je brod bio cijeli proplanak i 
Ivančica i okolne doline. Prema istraživanjima D. Baričević, kapela potječe iz: 
1677. god., međutim, možemo se zapitati otkud gotički dovratnik na kapeli — da 
li je ovamo prenesen s nekog starijeg objekta, ili je ova kapela sagrađena na mje- 
stu starije kapele ili nešto treće? Profil tog jednostavnog gotičkog portala jako je 
sličan portalima s broda kapele sv. Jakova na Očuri, po obliku, veličini, izradi. 


Szabo u popisu spomenika kotara Krapine i Zlatara navada ruševnu kapelu 
sv. Justa (ili Jodoka — pravo ime ne pamti tradicija), koja je potpadala pod žu- 
pu Petrovsko i koja je napuštena već 1771. god. Vizitacija 1665. god. bilježi da je 
kapela ima svođeno svetište, sakristiju i atrij, sve zidano, a zvonik drven. Vizita- 
tor 1677. god. za ovaj objekt piše da je »capella antiquissima«. Za nas su intere- 
santne slijedeće konstatacije: 


* Anđela Horvat. Između gotike i baroka. “ Anđela Horvat, o. c. pp. 148-150, 289. 
Zagreb 1982, 32-33. * Gj. Szabo, o. c. p. 180. 

— da u opisu vizitatora iz 1665. god. prepoznajemo i našu kapelu u Tkalcu, 
odnosno da su u principu jako slične; 

— da sv. Just ne bi bio nazivan »capella antiquissima« 1677. god. da je gra- 
đen u godinama neposredno prije; tako da možemo skupa sa Szabom 
naslutiti u njoj gotičku građevinu; 

— da je kapela sv. Justa bila udaljena tek nekoliko kilometara od sv. Tri 
kralja, jer je toliko udaljeno i Petrovsko. 

Sličnih tlocrta su kapele sv. Jurja na Jezeru (oko 1622), kapela u Kostelskim 
bregima kraj Pregrade (1670) i kapele u blizini Karlovca: Liplje, Donje Prilišće, 
Umol, Erdelj“. Ja bih još naveo ruševinu kapele sv. Katarine kraj Josipodola (Ogu- 
lin)'; prema obliku prozora i jednostavnosti, vjerojatno je iz XVII — XVIII. st., 
no s identičnim tipom tlocrta (Tabla 4, d). 

I, konačno, tijekom XVII. — XVIII. st. dosta drvenih kapela ima takav tlo- 
crtni oblik koji je derivirao iz jednostavnih jednoprostornih gotičkih i kasnije 
renesansno-baroknih kapela. 

Kapela sv. Tri kralja mogla je nastati tijekom druge polovine XVI. st. na 
fizmaku gotike, po primjeru nekih sačuvanih objekata kao npr. sv. Vuka u Vu- 
kovoju ili čak po opisu kapele sv. Justa u petrovskoj župi, udaljenoj tek nekoliko 
kilometara zračne linije od Tkalca. Kako je naša kapela izgledala — ne znamo, 
no nalaz elementa gotičke profilacije u zidu pomoćnog objekta daje određene, 
gotičke indicije. Možda je i Sv. Marija Magdalena u Veterničkom Kuzmincu isto 
rezultat konstantnih pregrađivanja. 

Potkraj XV. st. — početkom XVI. st. javljaju se sakralni objekti jedinstve- 
nog prostora, vjerojatno pod utjecajem renesanse: crkva Lučica kraj Lipovca, 
gradska kapela burga Ružice kraj Orahovice i već pominjani Sv. Vuk u Vukovoju. 
Anđela Horvat to smatra »laiciziranjem prostora svetišta. Međutim, usporedimo 
li veličine prostora jedne crkve Sv. Luke, kapele sv. Vuka i kapela sv. Tri kralja 
i(Tabla 4, b), vidimo da je naša kapela vrlo mala, te ona ne mora da je takvog 
prostora svetišta i broda — i tako je prostor za vjernike vani — već da se tu 
Tadi o slobodnom prihvaćanju jednog tlocrtnog oblika, koji je poslije dugo re- 
produciran u duhu manirizma. Za prihvaćanje jednog takvog tlocrtnog, odnosno 
prostornog oblika, vjerojatno nije nevažan ekonomski moment, jer gradnja jed- 
nog tako pojednostavljenog objekta iziskuje manje sredstva za gradnju. 


“A. Horvat, 0. c. p. 289. vat prilikom jednog obilaska terena, na 
" Na ovu kapelu me je upozorila A. Hor- čemu joj se ovom prilikom zahvaljujem. 

Tabla 1 


OPIS TABLI 
TAFELNVERZEICHNIS 


. Tkalci, kapela sv. Tri Kralja, pogled sa sjeverozapada, stanje god. 1959. (Snimio N. 


Vranić; fototeka Republičkog zavoda za zaštitu spomenika kulture u Zagrebu) 
Tkalci, kapela sv. Tri kralja, unutrašnjost, pogled s pjevališta, stanje god. 1959. (Sni- 
mio N. Vranić; fototeka Republičkog zavoda za zaštitu spomenika kulture u Zagrebu) 


1. Tkalci, die Kapelle der HI. drei Konige, Ansicht vom Nordvvesten, Zustand im Jahre 


Tabla 3 


ZI pr oim N. Vranić; Fotothek des Denkmalamtes fiir Republik Kroatien in 
agre 

Tkalci, die Kapelle der HI. drei Kčnige, das Innere vom Chor, Zustand im Jahre 1959. 
(Aufnahme: N. Vranić, Fotothek des Denkmalamtes fiir Republik Kroatien in Zagreb) 


. Tkalci, kapela sv. Tri kralja, unutrašnjost, pogled prema svetištu, stanje god 1959. 


Zato N. Vranić; fototeka Republičkog zavoda za zaštitu spomenika kulture u 
agrebu 

Tkalci, kapela sv. Tri kralja, detalj svetišta, desno uz zazidani prozor rupa u kojoj 
je nađeno blago; stanje god. 1980. (Snimio I. Mirnik) 


1. Tkalci, die Kapelle der HI. drei Konige, das Innere gegen das Heiligtum, Zustand 


im Jahre 1959. (Aufnahme von N. Vranić; Fotothek des Denkmalamtes fiir Republik 
Kroatien in Zagreb) 


. Tkalci, die Kapelle der HI. drei Kgnige, Detail des Heiligtums, rechts neben dem 


zugemauerten Fenster das Loch in dem der Schatz gefunden wurde; Zustand im Jahre 
1980. (Aufnahme: I. Mirnik) 


Tkalci, kapela sv. Tri kralja, tlocrt. 


Tafel 3 


Tabla 4 


Tafel 


ano spPANSP 


Tkalci, die Kapelle der HI. drei Konige, Grundriss 


Vukovoj kraj Klenovnika, kapela sv. Vuka, tlocrt 
Ikalci kraj Krapine, kapela sv. Tri kralja, prvotni tlocrt 
Veternički Kuzminec kraj Radoboja, kapela sv. Marije Magdalene, tlocrt 


. Josipdol kraj Ogulina, kapela sv. Katarine, tlocrt 
. Vukovoj bei Klenovnik, die Kapelle des HI. Vuk, Grundriss 


2 


Tkalci bei Krapina, die Kapelle der HI. drei Konige, urspriinglicher Grundriss 
Veternički Kuzminec bei Radoboj, die Kapelle der HI. Maria Magdalena, Grundriss 


. Josipdol bei Ogulin, die Kapelle der HI. Katharina, Grundriss 

ZUSAMMENFASSUNG 


DIE KAPELLE DER HEILIGEN DREI KONIGE IN TKALCI 
OBERHALB KRAPINA 


Die Kapelle der Heiligen drei Koinige im Dorfe Tkalci bei Krapina ist heute 
blos eine Ruine. Sie hat durch den letzten Krieg stark gelitten und wurde spater 
'nicht mehr repariert, so dass die Zeit und Menschenhande ihres getan haben. 
Von dem Dach sind keine Spuren mehr zu sehen, die barocke Glockenturmkappe 
ist stark beschadigt und steht nur deshalb noch weil sie ihrer Hohe wegen uner- 
reichbar ist. Das Chor ist zerstort, wie auch der Triumphbogen, alle steinerne Tiir- 
und Fensterrahmen sind weggetragen, wahrend die Schiffsmauern teilweise dem 
Rasen nahern. 

Das Gebaude besteht aus einem Heiligtum, einem langlichen Schiff von der- 
selben Breite wie das Heiligtum, und aus einem barocken Glockenturm der sich 
an die Siidwand des Heiligtums lehnt, in dessen Grundgeschoss sich einst die 
Sakristei, mit einem barocken Gewolbe bedeckt, befand. Auf der Nordseite die- 
ser Kirche štand noch ein niedriger Bau — in einer Mauer dieses Anexes wurde 
ein Spolium mit gotischen Ziigen, ein Thorus mit einem Durchmesser von 4 cm, 
eingebaut. Das Ganze ist aus Bruchsteinen, teihveise aus Ziegeln, gebaut. 


Das Heiligtum hat eine dreiseitige Apsis, ohne Strebepfeiler an der ausseren 
Seite. So scheint es dass dieses zuerst gebaut wurde, und dass das Schiff erst 
spater dazugebaut wurde. Dass das Heiligtum einst gewolbt war konnen wir nur 
aufgrund einer Verdickung der Mauer in der nordwestlicher Ecke feststellen, je- 
doch bevor die Kapelle ihrem Schicksal iiberlassen wurde, war die Dečke des. 
Heciligtums, sowie des Schiffes Flach. Zwei Seiten der Apsismauer zeigen Spuren 
von zugemauerten Fenstern mit runden Bogen von spatgotischen Format. Das 
was man unter dem abgefallenen Verputz sehen kann, erlaubt uns festzustellen 
dass die Ausfiihrung der Fenster, obwohl es such vvahrscheinlich um bearbeitete 
Steinblocke handelt, eine besonders rustikale war. In der Siidwand des Heilig- 
tums štand ein offensichtlich erst spater durchgebrochenes barockes Fenster, 
und an dieser Stelle zeigt die Mauer die stirksten Zerst&rungen. Das Aussere des 
Hciligtums hat eine _cinfache schiefe Sockelprofilation. 

Das Heiligtum war mit dem Schiff durch einen niedrigen rustikalen gotischen 
Triumphbogen verbunden. Das Schiff ist zeimlich eng, hat aber cine relativ gros- 
se Lange, und gehort einigen Bauperioden an. Auf den Stellen wo der VVandver- 
putz nicht mehr besteht kann man vier Pfeiler aus bearbeitetem Stein, die das 
Dach einer Vorhalle, die spater an die Kapelle angebaut wurde, trugen, unter- 
scheiden. Noch spater wurde ein langes barockes Schiff mit einem flachen Dečke 
und einem Chor, dass auf einem, auf zwei monolithen Steinpfeiler stehenden Ge- 
wolbe lag, angebaut. In das Innere der Kapelle konnte man durch zwei Tiiren, 
die eine im Westen und die andere im Siiđen, oder durch die Sakristei im Turm, 
gelangen. Die westliche Fassade ist sehr schlicht und hat je ein Pilaster an den 
Ecken und zwei Gesimse, vvahrend ihr einziger Schmuck die drei Nischen, fiir 
die man heute schwer sagen konnte ob diese Statuen enthielten, waren. Ahnlich 

ist auch der dreistockige Glockenturm durch Eckpilaster und Gesimse gegliedert, 
wahrend am Grundgeschoss Quader als Dekoration angebracht waren. 

Die Kapelle der Heiligen drei Konige wird in verschiedenen Urkunden, mei- 
stens iiber Visitationen, des 17. und 18. Jahrhunderts ervvahnt. Auf einem der 
Pfeiler die das Chor trugen štand das Jahr 1794, und oberhalb der Sakristeitiir 
war das Jahr 1797 vermerkt. Im Heligtum war auf einer Stelle das Jahr 1601 zu 
lesen. Da der Schatz der im Heiligtum der Kapelle gefunden wurde mit einer 
Miinze aus dern Jahr 1544 datiert ist, konnen wir die Erbaungszeit des Heilig- 
tums zwischen 1544 und 1601 annehmen. 

Der Verfasser erwahnt auch einige Beispiele dhnlicher Sakralbauten, z. B. 
die spatgotischen Kapellen des Heiligen Vuk in Vukovoj bei Klenovnik, der Heili- 
gen Maria Magdalena in Veternički Kusinec bei Radoboj, des Heiligen Justus bei 
Petrovsko, des Heiligen Georg in Jezero, der Heiligen Katharina bei Josipdol U.SAV. 
Die Kapelle der Heiligen drei Konige gehort zu dem ceinschiffigen Typ des Sakral- 
baues, die unter dem Einfluss der Renaissancearchitektur viele Jahrzehnte hin- 
durch gebaut wurden. Die offensichtliche Einfachkeit des Baues kann man als von 
okonomischen Griinden diktiert, annehmen. 

